

**VEREJNÁ VÝZVA**

**k predkladaniu žiadostí o poskytnutie dotácie**

**Ministerstva zdravotníctva Slovenskej republiky na podporu zdravia pacientov so zriedkavými chorobami v Slovenskej republike pre rok 2021**

Verejná výzva k predkladaniu žiadostí o poskytnutie dotácie Ministerstva zdravotníctva Slovenskej republiky na podporu zdravia pacientov so zriedkavými chorobami v Slovenskej republike pre rok 2021 (ďalej ako „verejná výzva“) je vypracovaná na základe úlohy B.1. k uzneseniu vlády Slovenskej republiky č. 247 z 12. mája 2021, v zmysle ktorej má minister zdravotníctva SR zabezpečiť plnenie aktivít v rámci Akčného plánu na roky 2021-2022 k Národnému programu zdravotnej starostlivosti o pacientov so zriedkavými chorobami do roku 2030 podľa 9 základných priorít (ďalej len „akčný plán“), konkrétne úlohy č. 3.1.2 akčného plánu (príloha č. 13).

V rámci realizácie prioritne určených aktivít pre rok 2021 z akčného plánu, rozpracovaného na podmienky rezortu zdravotníctva, ide **o podporu rozvoja pracovísk pre zriedkavé choroby (ďalej ako „ZCH“) a rozvoja expertíznych pracovísk pre ZCH (napr. rozvoj prístrojovej technológie) v Slovenskej republike.**

Verejná výzva sa zverejňuje v súlade s § 2 ods. 1 písm. d), § 4 ods. 9 a § 5 ods. 8 písm. c) zákona č. 525/2010 Z. z. o poskytovaní dotácií v pôsobnosti Ministerstva zdravotníctva Slovenskej republiky v znení neskorších predpisov na realizáciu jednotlivých úloh v rámci schválených národných programov, teda na realizáciu Národného programu zdravotnej starostlivosti o pacientov so zriedkavými chorobami do roku 2030.

1. **Termín, do ktorého možno predložiť žiadosť o poskytnutie dotácie je do**

**16. 09. 2021.**

1. **Právne predpisy, upravujúce poskytovanie dotácií:**
* Zákon č. 525/2010 Z. z. o poskytovaní dotácií v pôsobnosti Ministerstva zdravotníctva Slovenskej republiky v znení neskorších predpisov (ďalej ako „zákon č. 525/2010 Z. z.“), ktorý je dostupný na www.slov-lex.sk
* Zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov (ďalej len „zákon č. 523/2004 Z. z.“), ktorý je dostupný na [www.slov-lex.sk](http://www.slov-lex.sk)
* Zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“), ktorý je dostupný na [www.slov-lex.sk](http://www.slov-lex.sk)
* Zákon č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov,
* Zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (ďalej len „zákon č. 82/2005 Z. z.“),
* Zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon 315/2016 Z. z.“),
* Zákon č. 330/2007 Z. z. o registri trestov a o zmene a doplnení niektorých zákonov v znení neskorších predpisov (ďalej len zákon č. 330/2007 Z. z.),
* Zákon č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov (ďalej len „zákon č. 357/2015 Z. z.“),
* Zákon č. 431/2002 Z. z. o účtovníctve v znení neskorších predpisov (ďalej len „zákon
č. 431/2002 Z. z.“),
* Zákon 595/2003 Z. z. o dani z príjmov v znení neskorších predpisov (ďalej len „zákon
č. 595/2003 Z. z.“),
* Opatrenie Ministerstva zdravotníctva Slovenskej republiky č. S08627-2020-OL z 12. augusta 2020, ktorým sa ustanovujú kritériá a postup na vyhodnocovanie žiadostí o poskytnutie dotácie v pôsobnosti Ministerstva zdravotníctva Slovenskej republiky, ktorý je uverejnený vo Vestníku MZ SR z 30. augusta 2020, ročník 68, čiastka 15 – 16, tvorí prílohu č. 1 tejto verejnej výzvy.
* Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane osobných údajov).
1. **Základný cieľ projektu:**

V rámci realizácie prioritne určených aktivít pre rok 2021 z akčného plánu, rozpracovaného na podmienky rezortu zdravotníctva ide **o podporu rozvoja pracovísk pre zriedkavé choroby (ďalej ako „ZCH“) a rozvoja expertíznych pracovísk pre ZCH (napr. doplnenie potrebného prístrojového vybavenia) v Slovenskej republike.**

Cieľom verejnej výzvy je zabezpečiť transparentnosť pri poskytnutí dotácií Ministerstva zdravotníctva Slovenskej republiky (t. j. finančných prostriedkov z verejných zdrojov, zo štátneho rozpočtu) prihláseným žiadateľom (t. j. poskytovateľom zdravotnej starostlivosti) na podporu a rozvoj ako pracovísk pre ZCH tak aj expertíznych pracovísk pre ZCH.

1. **Formulár žiadosti v elektronickej podobe:**

Vzor povinných formulárov v elektronickej podobe, pre podanie žiadosti:

1. Žiadosť o poskytnutie dotácie (podnikateľ) – príloha č. 2 tejto verejnej výzvy,
2. Žiadosť o poskytnutie dotácie (nepodnikateľ) – príloha č. 3 tejto verejnej výzvy,
3. Žiadosť o poskytnutie dotácie (právnická osoba) – príloha č. 4 tejto verejnej výzvy,
4. Štruktúrovaný rozpočet projektu – príloha č. 5 tejto verejnej výzvy.
5. **Podmienky poskytnutia dotácie:**

Žiadateľ o dotáciu musí spĺňať ako „*Kritériá a postup na vyhodnocovanie žiadostí o poskytnutie dotácie“* (príloha č. 6), tak aj obsahovo kritéria používané na posúdenie činnosti pracoviska pre ZCH: *„Kritériá a postup na vyhodnocovanie žiadostí o zaradenie poskytovateľa zdravotnej*

*starostlivosti do Národného zoznamu pracovísk pre zriedkavé choroby v Slovenskej republike“* (príloha č. 7 ). Tieto kritériá (príloha č. 7) sú schválené aktualizovaným (účinnosť aktualizácie od 01. apríla 2018) Metodickým postupom Komisie Ministerstva zdravotníctva Slovenskej republiky pre zriedkavé choroby (Rare Diseases – RD) z 18. novembra 2015. (Rare Diseases – RD), ktorej zloženie a činnosť upravuje Štatút Komisie Ministerstva zdravotníctva Slovenskej republiky pre zriedkavé choroby (Rare Diseases – RD) z 19. júna 2019, uverejnený vo Vestníku Ministerstva zdravotníctva Slovenskej republiky z 19. júna 2019, ročník 67, čiastka 24-34 a Dodatok č. 1 k štatútu Komisie Ministerstva zdravotníctva Slovenskej republiky pre zriedkavé choroby (Rare Diseases – RD) z 09. júla 2021, ročník 69, čiastka 15.

1. **Ďalšie podmienky poskytnutia dotácie:**

Dotáciu možno poskytnúť žiadateľovi, ktorým je právnická osoba alebo fyzická osoba.

Žiadateľ o dotáciu je povinný predložiť:

* žiadosť o poskytnutie dotácie *(príloha č. 2 až 4 tejto verejnej výzvy)*
* v zmysle § 4 ods. (7) zákona č. 525/2010 Z. z. je prílohou k žiadosti o poskytnutie dotácie podľa § 2 ods. 1 písm. b) až m) okrem dokladov podľa osobitného predpisu3a

a) popis projektu, na ktorý sa požaduje dotácia,

b) štruktúrovaný rozpočet projektu,

c) doklad, ktorý identifikuje štatutárny orgán žiadateľa, ak údaje v ňom obsiahnuté nie je možné získať z informačných systémov verejnej správy podľa osobitného predpisu,7aaa)

d) údaje potrebné na vyžiadanie výpisu z registra trestov,7aa) okrem právnickej osoby, ktorá nie je trestne zodpovedná podľa osobitného zákona,7a)

e) doklad o zabezpečení financovania projektu z iných zdrojov podľa § 4 ods. (2) zákona č. 525/2010 Z. z.

* - v zmysle § 8a ods. (5) zákona č. 523/2004 Z. z. žiadateľ preukazuje splnenie podmienok podľa § 8a ods. (4) zákona č. 523/2004 Z. z. nasledujúcimi prílohami:

a) čestným vyhlásením žiadateľa, že má vysporiadané finančné vzťahy so štátnym rozpočtom okrem finančných vzťahov voči daňovému úradu a colnému úradu, ak ide o splnenie podmienky podľa odseku 4 písm. a),

b) potvrdením príslušného konkurzného súdu, nie starším ako tri mesiace, ak ide o splnenie podmienky podľa odseku 4 písm. b),

c) čestným vyhlásením žiadateľa, že voči nemu nie je vedený výkon rozhodnutia, ak ide o splnenie podmienky podľa odseku 4 písm. c),

d) potvrdením príslušného inšpektorátu práce14c) nie starším ako tri mesiace, že neporušil zákaz nelegálneho zamestnávania podľa osobitného predpisu, 14b) ak ide o splnenie podmienky podľa odseku 4 písm. d),

e) zrušené od 1.12.2019

f) zrušené od 1.1.2019

* Prílohy k žiadosti o poskytnutie dotácie podľa tejto verejnej výzvy a podľa § 5 ods. 3 zákona č. 525/2010 Z. z. musia byť predložené vo forme originálu alebo úradne osvedčenej kópie nie staršej ako tri mesiace ku dňu predloženia žiadosti.
* Prílohy k žiadosti o poskytnutie dotácie tejto verejnej výzvy podľa zákona č. 523/2004 Z. z. § 8a ods. (4) písm. b) a c) a ods. (5) písm. b) a c) sa nevzťahujú na žiadateľa, ktorý je subjektom verejnej správy.
* Prílohy k žiadosti o poskytnutie dotácie tejto verejnej výzvy podľa zák. 523/2004 Z. z. § 8a ods. (4) písm. b) preukazuje len žiadateľ, ktorým je právnická osoba a fyzická osoba – podnikateľ.

Dotáciu nemožno poskytnúť na:

1. úhradu záväzkov žiadateľa z predchádzajúcich rozpočtových rokov,
2. refundáciu výdavkov uhradených v predchádzajúcich rozpočtových rokoch,
3. úhradu miezd, platov, služobných príjmov a ich náhrad a ostatných osobných vyrovnaní,
4. žiadateľovi, ktorý bol právoplatne odsúdený za trestný čin proti majetku alebo za iný úmyselný trestný čin.
5. iné ako kapitálové výdavky.
6. **Disponibilný objem zdrojov na danú výzvu:**

Objem finančných prostriedkov alokovaných pre poskytnutie dotácií na podporu zdravia pacientov so zriedkavými chorobami v Slovenskej republike v rozpočtovom roku 2021 je 100 000,00 EUR.

1. **Najvyššia a najnižšia výška jednej dotácie:**

Najvyššia výška je 100.000,00 EUR.

Najnižšia výška je 25.000,00 EUR.

1. **Spôsob odstraňovania formálnych nedostatkov žiadostí:**

Každá žiadosť o poskytnutie dotácie musí byť podaná v súlade s touto verejnou výzvou.

Žiadosti o poskytnutie dotácie vyplnené na inom alebo modifikovanom formulári, ako je predpísaný, príp. nekompletné žiadosti, budú posúdené ako dočasne nespĺňajúce kritériá formálneho hodnotenia.

Žiadateľ bude o tejto skutočnosti informovaný e-mailom na adrese, ktorú uviedol v žiadosti, t. j. bude vyzvaný na doručenie prepracovanej, resp. doplnenej žiadosti o poskytnutie dotácie do **5 kalendárnych dní**, odo dňa doručenia e-mailu. Lehota na doplnenie žiadosti o poskytnutie dotácie začína plynúť prvým dňom nasledujúcim po dni doručenia e-mailu. V prípade, ak žiadateľ nedoručí v stanovenej lehote prepracovanú žiadosť o poskytnutie dotácie, resp. nedoplní chýbajúce dokumenty v žiadosti o poskytnutie dotácie v stanovenej lehote, žiadosť o poskytnutie dotácie bude vyradená z ďalšieho hodnotenia, o čom bude písomne informovaný do **10 kalendárnych dní**, odo dňa rozhodnutia o vyradení.

Dôvody odmietnutia žiadosti:

1. žiadosť o poskytnutie dotácie bola podaná po termíne predkladania žiadostí uvedenom vo verejnej výzve,
2. žiadosť o poskytnutie dotácie podal neoprávnený subjekt,
3. žiadosť o poskytnutie dotácie má formálne nedostatky i po uplynutí lehoty na ich odstránenie podľa bodu 9. tejto verejnej výzvy.
4. žiadosť sa zameriava na poskytnutie iných ako kapitálových výdavkov.
5. **Spôsob predloženia žiadosti o poskytnutie dotácie:**

Žiadateľ predkladá kompletnú dokumentáciu v listinnej podobe, v slovenskom jazyku, a to jedenkrát originál žiadosti o poskytnutie dotácie, podpísaný štatutárnym orgánom žiadateľa, spolu so všetkými povinnými prílohami; jedenkrát kópiu žiadosti o poskytnutie dotácie bez identifikácie žiadateľa; jedenkrát zálohované na CD nosiči (scan ani PDF formát nie sú prípustné). Kópia bez identifikácie sa predkladá v podobe, ktorá neumožňuje priamu identifikáciu žiadateľa (v žiadosti, popise a štruktúrovanom rozpočte nesmú byť viditeľné identifikačné znaky žiadateľa, adresa, podpis a pečiatka). Originál žiadosti o poskytnutie dotácie, vrátane príloh, ako aj kópia žiadosti o poskytnutie dotácie bez príloh, majú byť zviazané jednotlivo hrebeňovou väzbou, aby nebolo možné vkladať alebo vyberať jednotlivé časti dokumentácie. Za hrebeňovú väzbu sa nebudú považovať zakladače (šanóny) s euroobalmi alebo inou väzbou. Strany musia byť očíslované.

Žiadosť o poskytnutie dotácie, spolu s predpísanými prílohami žiadateľ predkladá poštou alebo osobne. Lehota na predkladanie žiadostí o poskytnutie dotácie začína plynúť dňom zverejnenia verejnej výzvy a končí dňom uvedeným vo výzve na ukončenie predkladania žiadostí. Či už žiadateľ predkladá žiadosť o poskytnutie dotácie poštou alebo osobne cez podateľňu MZ SR, rozhoduje dátum uvedený zaregistrovaním podateľňou MZ SR na obálke žiadosti. Obálky alebo balíky doručené a zaregistrované podateľňou Ministerstva zdravotníctva Slovenskej republiky (ďalej len „ministerstvo“) po termíne nebudú hodnotené vôbec a budú vrátené organizácii, ktorá žiadosť o poskytnutie dotácie odoslala. Podateľňa ministerstva prijíma poštu každý pracovné dni: pondelok - štvrtok od 8.00 do 15.00 hod., v piatok od 8.00 do 14.00 hod, prízemie - číslo dverí 5.

Žiadosť o poskytnutie dotácie, vrátane jej príloh musí byť doručená spolu v jednej zalepenej obálke, ktorá bude zrozumiteľne a viditeľne označená slovami:

***„Žiadosť o poskytnutie dotácie –* podpora zdravia pacientov so zriedkavými chorobami v Slovenskej republike pre rok 2021*, NEOTVÁRAŤ.“.***

a adresovaná na:

***Ministerstvo zdravotníctva Slovenskej republiky***

***Sekcia zdravia***

***Odbor zdravotnej starostlivosti***

***Limbová 2***

***837 52 Bratislava 37***

**11. Termín postupu vyhodnocovania žiadostí:**

**Termín na vyhodnotenie žiadostí o poskytnutie dotácie je najneskôr do 29. 10. 2021.**

**12. Zloženie komisie:**

Výberovým a hodnotiacim orgánom je Komisia Ministerstva zdravotníctva Slovenskej republiky na vyhodnocovanie žiadosti o poskytnutie dotácie, ktorej zloženie a činnosť upravuje § 4 ods. 10 a 11 zákona č. 525/2010 Z. z :

1. Štatút Komisie Ministerstva zdravotníctva Slovenskej republiky na vyhodnocovanie žiadosti o poskytnutie dotácie z 29. júna 2012, uverejnený vo Vestníku Ministerstva zdravotníctva Slovenskej republiky z 29. júna 2012, ročník 60, čiastka 17 – 19 *(Príloha č. 10 tejto verejnej výzvy),*
2. Dodatok č. 1 k Štatútu Komisie Ministerstva zdravotníctva Slovenskej republiky na vyhodnocovanie žiadosti o poskytnutie dotácie z 19. júna 2015, uverejnený vo Vestníku Ministerstva zdravotníctva Slovenskej republiky z 19. júna 2015, ročník 63, čiastka 4 – 5 *(Príloha č. 11 tejto verejnej výzvy)*,
3. Dodatok č. 2 k Štatútu Komisie Ministerstva zdravotníctva Slovenskej republiky na vyhodnocovanie žiadosti o poskytnutie dotácie z 13. augusta 2015, uverejnený vo Vestníku Ministerstva zdravotníctva Slovenskej republiky z 13. augusta 2015, ročník 63, čiastka 8 – 9 *(Príloha č. 12 tejto verejnej výzvy)*.

Komisiu Ministerstva zdravotníctva Slovenskej republiky na vyhodnocovanie žiadosti o poskytnutie dotácie tvorí: štátny tajomník, generálny riaditeľ sekcie zdravia, generálna riaditeľka sekcie financovania, štátny zamestnanec Sekcie zdravia, ktorého navrhuje generálny riaditeľ Sekcie zdravia, štátny zamestnanec Sekcie financovania, ktorého navrhuje generálny riaditeľ Sekcie financovania.

Kritériá a postup na vyhodnocovanie žiadostí o poskytnutie dotácie sú uvedené v prílohe č. 6 tejto verejnej výzvy.

**13. Zoznam všetkých schválených žiadostí vrátane dátumu ich schválenia, účelu a výšky žiadanej a poskytnutej dotácie a identifikácie konečného prijímateľa dotácie:**

Zoznam schválených žiadostí o poskytnutie dotácie bude uverejnený po ich schválení ministrom zdravotníctva na webovom sídle ministerstva.

**14. Zoznam všetkých neschválených žiadostí, vrátane dátumu a dôvodu ich neschválenia:**

Zoznam neschválených žiadostí o poskytnutie dotácie a dôvod ich neschválenia bude uverejnený po ich neschválení ministrom zdravotníctva na webovom sídle ministerstva.

**15.** V zmysle § 5 ods. (8) písm. f) zákona č. 525/2010 Z. z sú doposiaľ už poskytnuté dotácie na podporu zdravia pacientov so zriedkavými chorobami zverejnené na webovom sídle ministerstva časti:

https://www.health.gov.sk/?Vyhodnotenie-Ziadosti-Zdravie

**16. Často kladené otázky súvisiace s dotáciami:**

Často kladené otázky sú zosumarizované v prílohe č. 8 tejto verejnej výzvy, budú uverejnené aj na webovom sídle ministerstva.

**17. Návrh zmluvy o poskytnutí dotácie:**

Návrh zmluvy o poskytnutí dotácie je uverejnený v prílohe č. 9 tejto verejnej výzvy.

1. **Prílohy - 14**

Príloha č. 1: Opatrenie MZ SR

Príloha č. 2: Žiadosť o poskytnutie dotácie – podnikateľ – vzor

Príloha č. 3. Žiadosť o poskytnutie dotácie – nepodnikateľ – vzor

Príloha č. 4: Žiadosť o poskytnutie dotácie – právnická osoba – vzor

Príloha č. 5: Štruktúrovaný rozpočet projektu – vzor

Príloha č. 6: Kritériá a postup na vyhodnocovanie žiadostí o poskytnutie dotácie podľa § 2 ods. 1 písm. a) až m) zákona

Príloha č. 7: Kritériá a postup na vyhodnocovanie žiadostí o zaradenie poskytovateľa zdravotnej starostlivosti do Národného zoznamu pracovísk pre zriedkavé choroby v Slovenskej republike

Príloha č. 8: Často kladené otázky súvisiace s dotáciami

Príloha č. 9: Návrh zmluvy o poskytnutí dotácie

Príloha č. 10: Štatút komisie Ministerstva zdravotníctva Slovenskej republiky na vyhodnocovanie žiadosti o poskytnutie dotácie

Príloha č. 11: Dodatok č. 1 k Štatútu Komisie Ministerstva zdravotníctva Slovenskej republiky na vyhodnocovanie žiadosti o poskytnutie dotácie

Príloha č. 12: Dodatok č. 2 k Štatútu Komisie Ministerstva zdravotníctva Slovenskej republiky na vyhodnocovanie žiadosti o poskytnutie dotácie

Príloha č. 13: Akčný plán k Národnému programu rozvoja starostlivosti o pacientov so zriedkavými chorobami v SR na roky 2021-2022

Príloha č. 14: Vyhodnotenie VPK

**Prílohy č. 1 – 13 v súbore zip:**

[**http://intranetmz/SiteDirectory/GP/default.aspx?RootFolder=%2fSiteDirectory%2fGP%2fGremilne%20porady%20s%20pozvnkou%2fRokovanie%20GP%20j%c3%bal%202021%2fVerejna%5fvyzva%5fdotacie%5fZCH%5fSZ%5fPrilohy&FolderCTID=&View=%7b93EE764E%2d58C1%2d49E8%2dA81F%2d8087FDEDCB56%7d**](http://intranetmz/SiteDirectory/GP/default.aspx?RootFolder=%2fSiteDirectory%2fGP%2fGremilne%20porady%20s%20pozvnkou%2fRokovanie%20GP%20j%c3%bal%202021%2fVerejna%5fvyzva%5fdotacie%5fZCH%5fSZ%5fPrilohy&FolderCTID=&View=%7b93EE764E%2d58C1%2d49E8%2dA81F%2d8087FDEDCB56%7d)